РЕГЛАМЕНТ (ЕО) № 1229/2008 НА КОМИСИЯТА
от 10 декември 2008 година
за вписване на някои названия в Регистъра на защитените наименования за произход и защитените географски указания (San Simón da Costa (ЗНП), Ail blanc de Lomagne (ЗГУ), Steirischer Kren (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея и съгласно член 17, параграф 2 от Регламент (ЕО) № 510/2006, молбата за регистрация на наименованието „San Simón da Costa“, подадена от Испания, молбата за регистрация на наименованието „Ail blanc de Lomagne“, подадена от Франция, и молбата за регистрация на наименованието „Steirischer Kren“, подадена от Австрия, са публикувани в Официален вестник на Европейския съюз (2).
(2)
Тъй като Комисията не е получила никакви възражения съгласно член 7 от Регламент (ЕО) № 510/2006, тези названия следва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Регистрират се названията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 декември 2008 година.